A4-0035/97

Πρόταση παράτασης της προθεσμίας που καθορίζεται στο άρθρο 19 του κανονισμού (ΕΚ) του Συμβουλίου για την τροποποίηση του κανονισμού (ΕΟΚ) αριθ. 2377/90 που αφορά τη θέσπιση κοινοτικής διαδικασίας για τον καθορισμό ανωτάτων ορίων καταλοίπων κτηνιατρικών φαρμάκων στα τρόφιμα ζωϊκής προελεύσεως (COM(96)0584 - C4-0683/96 - 96/0279(CNS))

πρόταση εγκρίνεται με την ακόλουθη τροποποίηση:

(Τροπολογία 8)

ΑΡΘΡΟ 1, ΣΗΜΕΙΟ 8

Άρθρο 14, δεύτερο και τρίτο εδάφιο (κανονισμός (ΕΟΚ) 2377/90)

>Αρχικό κείμενο>

Όσον αφορά τις ουσίες των οποίων επιτρεπόταν η χρήση στα κτηνιατρικά φάρμακα πριν από την ημερομηνία θέσεως σε ισχύ του παρόντος κανονισμού και για τις οποίες έχουν κατατεθεί στην Επιτροπή ή στον Οργανισμό, πριν από την 1η Ιανουαρίου 1996, οι φάκελλοι αιτήσεων καθορισμού ανωτάτων ορίων καταλοίπων, η καταληκτική ημερομηνία της προθεσμίας στην οποία αναφέρεται το προηγούμενο εδάφιο μετατίθεται για την 1η Ιανουαρίου 1999. Εντός τριών μηνών από της εκδόσεως του παρόντος κανονισμού, ο Οργανισμός δημοσιεύει τον κατάλογο των εν λόγω ουσιών.

Από 1ης Ιανουαρίου 1997, τα κράτη μέλη δεν επιτρέπουν την προέλευση τροφίμων για τον άνθρωπο από ζώα τα οποία έχουν χρησιμοποιηθεί σε κλινικές δοκιμασίες, εκτός εάν η επίμαχη ουσία είναι εγγεγραμμένη στο παράρτημα ΙΙΙα.

>Κείμενο μετά την ψηφοφορία στο ΕΚ>

Όσον αφορά τις ουσίες των οποίων επιτρεπόταν η χρήση στα κτηνιατρικά φάρμακα πριν από την ημερομηνία θέσεως σε ισχύ του παρόντος κανονισμού και για τις οποίες έχουν κατατεθεί στην Επιτροπή ή στον Οργανισμό, πριν από την 1η Ιανουαρίου 1996, οι φάκελλοι αιτήσεων καθορισμού ανωτάτων ορίων καταλοίπων, η καταληκτική ημερομηνία της προθεσμίας στην οποία αναφέρεται το προηγούμενο εδάφιο μετατίθεται για την 1η Ιανουαρίου 1999, υπό όρον όρο ότι για τις περισσότερο επικίνδυνες από τις ουσίες αυτές, όπως παράγωγα πυραζολόνης, νιτροιμιδαζόλες, αρσανιλικό οξύ και φενυλβουταζόνη, τα ανώτατα αυτά όρια θα έχουν καθορισθεί πριν από τις 31.12.1997. Εάν τα ανώτατα όρια για τις πιο επικίνδυνες αυτές ουσίες δεν έχουν καθορισθεί μέχρι τις 31.12.1997, ή εάν η διαδικασία δεν έχει ολοκληρωθεί μέχρι την ημερομηνία αυτή, οι εν λόγω ουσίες θα απαγορευθούν στην Κοινότητα από 1.1.1998.. Εντός τριών μηνών από της εκδόσεως του παρόντος κανονισμού, ο Οργανισμός δημοσιεύει και τους δύο καταλόγους των εν λόγω ουσιών.

Ψήφισμα νομοθετικού περιεχομένου που περιέχει τη γνώμη του Ευρωπαϊκού Κοινοβουλίου σχετικά με την πρόταση παράτασης της προθεσμίας που προβλέπεται στο Άρθρο 14 του κανονισμού (ΕΟΚ) αριθ. 2377/90 που αφορά τη θέσπιση κοινοτικής διαδικασίας για τον καθορισμό ανωτάτων ορίων καταλοίπων κτηνιατρικών φαρμάκων στα τρόφιμα ζωϊκής προελεύσεως (COM(96)0584 - C4-0683/96 - 96/0279(CNS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη τις αιτήσεις της Επιτροπής και του Συμβουλίου της 11ης Φεβρουαρίου 1997 για κατεπείγουσα παράταση της προθεσμίας της 1ης Ιανουαρίου 1997 όσον αφορά την αναθεώρηση των καλουμένων παλαιών ουσιών COM(96) 0584 (Άρθρο 14 του κανονισμού (ΕΟΚ) αριθ. 2377/90) - 96/0279 (CNS) ((ΕΕ C 381 της 17.12.1996, σελ. 9)),

- έχοντας κληθεί από το Συμβούλιο να γνωμοδοτήσει σύμφωνα με το άρθρο 43 της Συνθήκης ΕΚ (C4-0683/96),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Περιβάλλοντος, Δημόσιας Υγείας και Προστασίας των Καταναλωτών (A4-0035/97),

1. εγκρίνει την πρόταση παράτασης της προθεσμίας από 1ης Ιανουαρίου 1997 μέχρι την 1η Ιανουαρίου 1999 για τον καθορισμό των ανωτάτων ορίων καταλοίπων των καλουμένων «παλαιών» ουσιών, όπως προβλέπεται σχετικώς στο άρθρο 14, όπως τροποποιήθηκε από το Κοινοβούλιο[semigr ]

2. καλεί το Συμβούλιο, εφόσον προτίθεται να απομακρυνθεί από το κείμενο όπως το ενέκρινε το Σώμα, να το διαβουλευθεί σχετικά[semigr ]

3. καλεί την Επιτροπή να υποβάλει εκ νέου πρόταση[semigr ]

4. καλεί το Συμβούλιο να διαβουλευτεί με το Κοινοβούλιο σχετικά με τη νέα αυτή πρόταση[semigr ]

5. αναθέτει στον Πρόεδρό του να διαβιβάσει την παρούσα γνωμοδότηση στο Συμβούλιο και την Επιτροπή.